cyanic-selkie/wikianc huggingface dataset:
ภาวะพิษเหตุติดเชื้อ
ภาวะพิษเหตุติดเชื้อ (Sepsis) เป็นภาวะวิกฤตทางการแพทย์ซึ่งอันตรายถึงชีวิต โดยมีลักษณะของภาวะการอักเสบทั่วร่างกาย (หรือที่เรียกว่ากลุ่มอาการตอบสนองต่อการอักเสบทั่วร่างกายหรือ SIRS) ร่วมกับมีการติดเชื้อที่ทราบชนิดหรือที่น่าสงสัยว่าเป็นการติดเชื้อ<ref name="pmid12682500"> <ref name="1992consensus"> ร่างกายจะมีการตอบสนองต่อการอักเสบต่อเชื้อจุลชีพในเลือด ปัสสาวะ ปอด ผิวหนัง หรือเนื้อเยื่ออื่นๆ ศัพท์ที่มักเรียกภาวะนี้กันโดยทั่วไปว่า "เลือดเป็นพิษ" นั้นแท้จริงควรหมายถึงภาวะเลือดเป็นพิษซึ่งจะกล่าวต่อไป ภาวะพิษเหตุติดเชื้อรุนแรงหมายถึงการตอบสนองต่อการอักเสบทั่วร่างกายร่วมกับมีการติดเชื้อ ร่วมกับอวัยวะทำงานล้มเหลว
ภาวะเลือดเป็นพิษ ภาวะเลือดเป็นพิษเหตุติดเชื้อ หรือการติดเชื้อในกระแสเลือด (Septicemia, Septicaemia) เป็นศัพท์ทางการแพทย์ที่มีความหมายใกล้เคียงกัน หมายความว่าการมีจุลชีพก่อโรคอยู่ในกระแสเลือด และก่อให้เกิดภาวะพิษเหตุติดเชื้อ ศัพท์นี้ยังไม่ได้รับการนิยามชัดเจน และมีการใช้อย่างไม่แน่นอนในอดีตโดยแพทย์ เช่น การใช้คำนี้มีความหมายเหมือนกับภาวะเลือดมีแบคทีเรียซึ่งทำให้เกิดความสับสนมาก ความคิดเห็นส่วนใหญ่ในปัจจุบันให้คำนี้มีปัญหาและควรหลีกเลี่ยงการใช้
นิยามศัพท์
กลุ่มอาการตอบสนองต่อการอักเสบทั่วร่างกาย (Systemic Inflammatory Response Syndrome หรือ SIRS) เป็นภาวะที่แสดงว่าร่างกายกำลังมีการตอบสนองต่อการอักเสบ โดยหากสงสัยหรือทราบว่าการติดเชื้อเป็นสาเหตุของ SIRS จะเรียกผู้ป่วยว่า ภาวะพิษเหตุติดเชื้อ (sepsis)
ภาวะพิษเหตุติดเชื้ออาจก่อให้เกิดกลุ่มอาการการทำหน้าที่ผิดปกติของหลายอวัยวะ (multiple organ dysfunction syndrome, MODS) และเสียชีวิตได้ การล้มเหลวของอวัยวะเป็นผลจากการเปลี่ยนแปลงของไหลเวียนเลือดที่ไปเลี้ยงเฉพาะส่วนจากความดันโลหิตต่ำที่ถูกกระตุ้นโดยภาวะพิษเหตุติดเชื้อ (ความดันโลหิตต่ำกว่า 90 มิลลิเมตรปรอท หรือลดลงจากฐานเดิมมากกว่า 40 มิลลิเมตรปรอท) และภาวะเลือดแข็งตัวในหลอดเลือดแบบแพร่กระจาย (Disseminated intravascular coagulation) หรือจากสาเหตุอื่นๆ
ภาวะเลือดมีแบคทีเรีย (Bacteremia) หมายถึงภาวะที่มีแบคทีเรียที่มีชีวิตอยู่ในกระแสเลือด เช่นเดียวกับคำว่าภาวะเลือดมีไวรัส (viremia) และภาวะเลือดมีเชื้อรา (fungemia) ก็มีความหมายตามตัวคือภาวะที่มีไวรัสและเชื้อราอยู่ในกระแสเลือดตามลำดับ คำเหล่านี้ไม่ได้บอกถึงผลที่จะเกิดตามมาต่อร่างกาย ตัวอย่างเช่นในระหว่างการแปรงฟันอาจชักนำให้เกิดภาวะเลือดมีแบคทีเรียชั่วคราวได้ ซึ่งแทบจะไม่ก่อให้เกิดปัญหาในคนปกติ แต่สำหรับในประชากรกลุ่มเสี่ยงภาวะเลือดมีแบคทีเรียที่เกิดจากหัตถการทางทันตกรรมบางอย่างอาจทำให้เกิดการติดเชื้อแบคทีเรียที่ลิ้นหัวใจได้ (หรือที่รู้จักกันว่าเยื่อบุหัวใจอักเสบ (endocarditis)) ในทางกลับกันกลุ่มอาการตอบสนองต่อการอักเสบทั่วร่างกายอาจเกิดได้ในผู้ป่วยโดยไม่มีการติดเชื้อมาก่อน เช่นในผู้ป่วยแผลไหม้ บาดเจ็บหลายแห่งหรือรุนแรง หรือในภาวะแรกของตับอ่อนอักเสบ (pancreatitis) และปอดอักเสบจากสารเคมี (chemical pneumonitis)
อาการและอาการแสดง
นอกเหนือจากอาการที่เกี่ยวข้องกับการติดเชื้อแล้ว ลักษณะของภาวะพิษเหตุติดเชื้อคือมีการอักเสบแบบเฉียบพลันขึ้นทั่วร่างกาย และมักมีไข้และปริมาณเม็ดเลือดขาวสูง (เม็ดเลือดขาวมากเกิน; leukocytosis) หรืออาจมีเม็ดเลือดขาวต่ำและอุณหภูมิร่างกายต่ำกว่าปกติและอาเจียนก็ได้ แนวคิดของภาวะพิษเหตุติดเชื้อในสมัยใหม่กล่าวว่าการตอบสนองทางภูมิคุ้มกันของร่างกายเป็นต้นเหตุของอาการส่วนใหญ่ในภาวะนี้ อันเป็นผลให้มีการเปลี่ยนแปลงทางโลหิตพลศาสตร์และเกิดความเสียหายของอวัยวะ การตอบสนองของร่างกายนี้มีคำเรียกว่ากลุ่มอาการตอบสนองต่อการอักเสบทั่วร่างกาย (systemic inflammatory response syndrome; SIRS) โดยมีอาการของอัตราการเต้นของหัวใจเร็วขึ้น (มากกว่า 90 ครั้งต่อนาที) อัตราการหายใจเร็วขึ้น (มากกว่า 20 ครั้งต่อนาที หรือความดันย่อยของคาร์บอนไดออกไซด์ในเลือดมากกว่า 32) ปริมาณเม็ดเลือดขาวผิดปกติ (มากกว่า 12,000, น้อยกว่า 4,000 หรือมีเม็ดเลือดขาวตัวอ่อน (band form) มากกว่า 10%) และอุณหภูมิร่างกายสูงหรือต่ำกว่าปกติ คือต่ำกว่า 36 °C หรือสูงกว่า 38 °C ภาวะพิษเหตุติดเชื้อแตกต่างจาก SIRS ตรงที่ภาวะพิษเหตุติดเชื้อจะปรากฏเชื้อโรคที่ทราบหรือสงสัยว่าเป็นสาเหตุ ตัวอย่างเช่นผู้ป่วยที่มีภาวะ SIRS และมีผลเพาะเชื้อจากเลือดเป็นบวกบ่งบอกว่าผู้ป่วยเป็นภาวะพิษเหตุติดเชื้อ อย่างไรก็ตามผู้ป่วยภาวะพิษเหตุติดเชื้อหลายรายก็ไม่สามารถระบุเชื้อก่อโรคต้นเหตุที่จำเพาะได้
การตอบสนองทางภูมิคุ้มกันทำให้เกิดการกระตุ้นโปรตีนในระยะเฉียบพลัน (acute-phase proteins) อย่างกว้างขวาง อาทิระบบคอมพลิเมนท์ (complement system) และวิถีการแข็งตัวของเลือด (coagulation pathways) ซึ่งทำให้เกิดความเสียหายต่อหลอดเลือดเช่นเดียวกับอวัยวะ นอกจากนี้ยังมีการกระตุ้นระบบประสาทร่วมต่อมไร้ท่อที่ทำหน้าที่ควบคุมการทำงานของร่างกาย ทำให้เกิดปัญหาต่างๆ ในร่างกายซึ่งแม้จำให้การรักษาอย่างทันทีและแข็งขันก็อาจทำให้เกิดกลุ่มอาการการทำหน้าที่ผิดปกติของหลายอวัยวะ (multiple organ dysfunction syndrome) และเสียชีวิตได้ในที่สุด
การวินิจฉัย
จากวิทยาลัยแพทย์โรคปอดแห่งอเมริกา (American College of Chest Physicians) และสมาคมเวชศาสตร์วิกฤตแห่งสหรัฐอเมริกา (Society of Critical Care Medicine) ภาวะพิษเหตุติดเชื้อแบ่งออกเป็นหลายระดับ
ภาวะอวัยวะสำคัญล้มเหลว
ตัวอย่างของภาวะอวัยวะสำคัญล้มเหลวได้แก่
ภาวะพิษเหตุติดเชื้อในทารกแรกเกิด
ในการใช้ทางคลินิกทั่วไป ภาวะพิษเหตุติดเชื้อหมายถึงการมีการติดเชื้อแบคทีเรียร้ายแรง (serious bacterial infection; SBI) เช่น เยื่อหุ้มสมองอักเสบ ปอดบวม กรวยไตอักเสบ หรือกระเพาะอาหารกับลำไส้เล็กอักเสบ ในภาวะไข้ เกณฑ์การวินิจฉัยที่ใช้การเปลี่ยนแปลงของโลหิตพลศาสตร์หรือการหายใจล้มเหลวนั้นอาจไม่มีประโยชน์ทางคลินิกเพราะอาการเหล่านี้มักไม่ปรากฏในทารกแรกเกิดจนกระทั่งทารกใกล้เสียชีวิตหรือไม่สามารถป้องกันได้แล้ว
Early goal directed therapy
ในการทำ EGDT เริ่มจากการให้สารน้ำจนกระทั่งความดันหลอดเลือดดำส่วนกลาง (central venous pressure; CVP) ที่วัดจากหลอดสวนหลอดเลือดดำส่วนกลาง (central venous catheter) ถึงเป้าหมายที่ 8-12 เซนติเมตรน้ำ (หรือ 10-15 เซนติเมตรน้ำในผู้ป่วยใช้เครื่องช่วยหายใจ) ซึ่งต้องมีการให้สารละลายคริสตัลลอยด์ความดันออสโมซิสเสมอเลือด (isotonic crystalloid solution) จำนวนหลายลิตรอย่างรวดเร็วเพื่อให้ถึงเป้าหมาย หากความดันหลอดเลือดแดงเฉลี่ย (mean arterial pressure) น้อยกว่า 65 มิลลิเมตรปรอทหรือมากกว่า 90 มิลลิเมตรปรอทอาจต้องให้ยากระตุ้นหลอดเลือด (vasopressors) หรือยาขยายหลอดเลือด (vasodilators) เพื่อให้ได้เป้าหมาย เมื่อเป้าหมายดังกล่าวนี้ลุล่วงแล้ว ต่อมาให้พิจารณาความอิ่มตัวของออกซิเจนในหลอดเลือดดำผสม (mixed venous oxygen saturation; SvO2) ซึ่งเป็นความอิ่มตัวของเลือดดำที่กลับเข้าสู่หัวใจที่วัดได้ในหลอดเลือดดำเวนา คาวา (vena cava) หาก SvO2 น้อยกว่า 70% ให้ให้เลือดจนกระทั่งฮีโมโกลบินถึง 10 g/dl หรือฮีมาโทคริตถึงร้อยละ 30 แล้วให้ยากระตุ้นการบีบของหัวใจ (inotropes) เพิ่มจน SvO2 เหมาะสม การใส่ท่อช่วยหายใจอาจพิจารณาทำเพื่อลดความต้องการออกซิเจนถ้า SvO2 ยังต่ำอยู่แม้ว่าโลหิตพลศาสตร์เหมาะสมแล้ว ต้องเฝ้าระวังปริมาณปัสสาวะโดยให้มีอย่างน้อย 0.5 ml/kg/h ซึ่งจากงานวิจัยต้นฉบับพบว่าอัตราเสียชีวิตลดลงจาก 46.5% ในกลุ่มควบคุมเป็น 30.5% ในกลุ่มทดลอง แนวทางปฏิบัติของ Surviving Sepsis Campaign ได้แนะนำ EGDT เป็นการช่วยให้ผู้ป่วยภาวะพิษเหตุติดเชื้อฟื้นคืนแรกสุด โดยให้คุณภาพของหลักฐานที่ B (การวิจัยเชิงทดลองแบบสุ่มและมีกลุ่มควบคุมครั้งเดียว)
สเตอรอยด์
ในระยะวิกฤต อาจเกิดภาวะต่อมหมวกไตส่วนนอกทำงานไม่เพียงพอ (adrenal insufficiency) และเนื้อเยื่อไม่ตอบสนองต่อคอร์ติโคสเตอรอยด์ ซึ่งภาวะนี้มีชื่อเรียกว่า critical illness–related corticosteroid insufficiency การรักษาด้วยคอร์ติโคสเตอรอยด์อาจได้ผลดีในผู้ป่วยที่มีช็อกเหตุพิษติดเชื้อ (septic shock) และกลุ่มอาการหายใจลำบากในผู้ใหญ่ (acute respiratory distress syndrome; ARDS) ร้ายแรงในระยะแรก ในขณะที่การรักษาด้วยคอร์ติโคสเตอรอยด์ในผู้ป่วยที่มีตับอ่อนอักเสบ (pancreatitis) หรือปอดบวมรุนแรงนั้นยังไม่ให้ผลชัดเจน คำแนะนำเหล่านี้มีที่มาจากการศึกษาซึ่งแสดงประโยชน์จากการให้ไฮโดรคอร์ติโซน (hydrocortisone) ขนาดน้อยเพื่อรักษาผู้ป่วยช็อกเหตุพิษติดเชื้อ และเมทิลเพรดนิโซโลน (methylprednisolone) ในผู้ป่วย ARDS    อย่างไรก็ตามวิธีการระบุว่าผู้ป่วยมีภาวะคอร์ติโคสเตอรอยด์ทำงานไม่เพียงพอยังคงเป็นปัญหา ภาวะนี้ควรสงสัยในผู้ป่วยที่ไม่ค่อยตอบสนองต่อการช่วยให้ผู้ป่วยฟื้นคืนด้วยสารน้ำและสารกระตุ้นการหดตัวกล้ามเนื้อหลอดเลือด (vasopressors) การทดสอบโดยกระตุ้นด้วย ACTH (ACTH stimulation testing หรือ Cort-stim test) นั้นไม่แนะนำให้ทำเพื่อยืนยันการวินิจฉัย วิธีการยุติการให้กลูโคคอร์ติคอยด์ (Glucocorticoid) นั้นยังมีความหลากหลาย ยังไม่เป็นที่แน่ชัดว่าควรจะค่อยๆ ปรับลดขนาดยาลงทีละน้อยหรือสามารถหยุดให้ได้เลยทันที
โปรตีน ซี
การใช้รีคอมบิแนนท์ โปรตีน ซี (drotrecogin alpha) เพื่อรักษาภาวะพิษเหตุติดเชื้อ จากการทบทวนวรรณกรรมโดยองค์กรความร่วมมือคอเครนพบว่าไม่ช่วยลดอัตราการเสียชีวิต และไม่แนะนำให้ใช้เพื่อรักษา อย่างไรก็ตามก็มีงานทบทวนวรรณกรรมอื่นที่แสดงว่าการใช้รีคอมบิแนนท์ โปรตีน ซี อาจมีประสิทธิผลในผู้ป่วยที่รุนแรงมาก
ทารกแรกเกิด
การวินิจฉัยภาวะพิษเหตุติดเชื้อในทารกแรกเกิดทางคลินิกนั้นยาก ซึ่งอาจไม่แสดงอาการจนกระทั่งโลหิตพลศาสตร์และการหายใจล้มเหลวจนแก้ไขไม่ได้ ดังนั้นแม้ว่าจะยังไม่สงสัยภาวะพิษเหตุติดเชื้อแต่ก็มักรักษาด้วยยาปฏิชีวนะไปก่อนจนกว่าผลเพาะเชื้อจะยืนยันออกมาว่าไม่พบเชื้อ
ระบาดวิทยา
ในสหรัฐอเมริกา ภาวะพิษเหตุติดเชื้อเป็นสาเหตุการเสียชีวิตสูงเป็นอันดับสองในหน่วยอภิบาลที่ไม่ใช่หน่วยอภิบาลโรคหลอดเลือดหัวใจ และเป็นสาเหตุการเสียชีวิตที่พบมากอันดับที่ 10 ในทั้งหมดจากข้อมูลของศูนย์ควบคุมและป้องกันโรคสหรัฐอเมริกา (อันดับที่หนึ่งคือโรคหัวใจ) ภาวะพิษเหตุติดเชื้อพบได้บ่อยและอันตรายมากขึ้นในผู้สูงอายุ ภูมิคุ้มกันบกพร่อง และผู้ป่วยวิกฤต ภาวะนี้เกิดขึ้นร้อยละ 1-2 ของผู้ป่วยที่รับในโรงพยาบาลและเป็นร้อยละ 25 ของการครองเตียงในหน่วยอภิบาล ภาวะนี้เป็นสาเหตุการเสียชีวิตอันดับต้นๆ ในหน่วยอภิบาลทั่วโลก และมีอัตราเสียชีวิตตั้งแต่ร้อยละ 20 สำหรับภาวะพิษเหตุติดเชื้อ ร้อยละ 40 สำหรับภาวะพิษเหตุติดเชื้อรุนแรง และมากกว่าร้อยละ 60 สำหรับภาวะช็อกเหตุพิษติดเชื้อ
ตัวต้านการส่งสัญญาณการอักเสบ
การศึกษาที่รายงานในวารสาร Science แสดงว่า SphK1 เพิ่มขึ้นอย่างสูงในเซลล์อักเสบที่ได้จากผู้ป่วยภาวะพิษเหตุติดเชื้อ และการยับยั้งวิถีโมเลกุลนี้ช่วยลดการตอบสนองก่อนการอักเสบที่กระตุ้นโดยผลิตภัณฑ์จากแบคทีเรียในเซลล์มนุษย์ นอกจากนี้การศึกษายังแสดงการลดลงของอัตราเสียชีวิตของหนูทดลองที่มีภาวะพิษเหตุติดเชื้อเมื่อให้การรักษาด้วยตัวต้าน SphK1 ในทำนองเดียวกันการยับยั้งวิถีการส่งสัญญาณของ p38 MAPK อาจช่วยหยุดยั้งการกระตุ้นกระบวนการก่อนการแข็งตัวของเลือดระหว่างภาวะติดเชื้อในกระแสเลือด
ไนตริกออกไซด์
การวิจัยทางการแพทย์มุ่งเน้นไปที่การต่อสู้กับไนตริกออกไซด์ซึ่งเป็นพิษต่อเนื้อเยื่อและหลอดเลือด ความพยายามจะลดการสร้างไนตริกออกไซด์กลับทำให้ความเสียหายของอวัยวะเพิ่มขึ้นและเพิ่มการเสียชีวิตทั้งในสัตว์ทดลองและการทดลองทางคลินิกในผู้ป่วย การศึกษาซึ่งตีพิมพ์ในวารสาร Journal of Experimental Medicine การรักษาด้วยการให้ไนไตรท์กลับช่วยลดภาวะตัวเย็นเกิน ความเสียหายของไมโทคอนเดรีย ภาวะเครียดจากออกซิเดชัน (oxidative stress) เนื้อเยื่อตายเหตุขาดเลือด และลดอัตราตายในหนู
หุบเขาทรุด
หุบเขาทรุด (Rift valley) เป็นพื้นที่ราบต่ำลักษณะเป็นเส้นยาว ขนาบข้างด้วยพื้นที่ราบสูง หรือแนวเทือกเขา เกิดขึ้นจาก แผ่นเปลือกโลกขยายตัวอันเนื่องจากแรงดึงทางกระบวนการธรณีแปลสัณฐาน ส่งผลให้เกิดรอยแตกที่ผิวเปลือกโลก จนกระทั่งแรงดึงมีปริมาณมากพอ แผ่นเปลือกโลกจะแยกตัวออกจากกัน ส่วนที่อยู่ตรงกลางจะยุบตัวลง เกิดเป็น “กราเบน” มีลักษณะเป็นที่ราบต่ำขนาบข้างด้วยหน้าผามุมสูง หากกการขยายตัวของแผ่นเปลือกโลกยังมีต่อไป ที่ราบต่ำนี้จะมีขนาดใหญ่ขึ้น โดยบล็อกที่สูงด้านข้างแตกออกแล้วยุบตัวลง ต่อเนื่องกลายเป็นแอ่งขนาดใหญ่ การเกิดหุบเขาทรุดเกิดได้ทั้งบนแผ่นทวีป และแผ่นมหาสมุทร
หุบเขาทรุดที่มีการพัฒนาไปมากแล้ว สามารถพบได้กับบริเวณที่มีกระบวนการเกิด แนวสันเขากลางมหาสมุทร ซึ่งเป็นผลมาจากการขยายตัวของพื้นมหาสมุทร ยกตัวอย่างเช่น มหาสมุทร แอตแลนติก เป็นต้น
ต้วน ซู่หลง
ต้วน ซู่หลง (段素隆) เป็จักรพรรดิที่ 8 แห่งอาณาจักรต้าหลี่ เป็นหลานชายของต้วน ซู่อิง ทรงครอง ราชย์ช่วงปี พ.ศ. 1565–1569 (ค.ศ. 1022–1026)
อ้างอิง
958 1041
Ditepalanthus
Ditepalanthus เป็นสกุลของพืชดอกที่อยู่ในวงศ์ Balanophoraceae.
ถิ่นกำเนิดของมันคือมาดากัสการ์
สปีชีส์ในสกุล ได้แก่:
แมนโทรนิกซ์
แมนทรอนนิก (Mantronix) เป็นกลุ่มดนตรี อีเลคโทร ก่อตั้งโดย ดีเจ Kurtis Mantronik และ MC Tee ก่อตั้งในช่วงระหว่าง ปี 1984 จนถึง 1991 คงยังเป็นกลุ่มดนตรีสำหรับรำนึกถึงเสียงดนตรีแบบดั้งเดิมที่แต่งขึ้นมาจากเครื่องสังเคราะห์เสียงแบบดั้งเดิมที่พวกเขาได้สร้างสรรค์เพลงแนว อีเลคโทรฟังก์ และ โอลด์สคูลฮิปฮอป
วันหยุดในประเทศฝรั่งเศส
วันหยุดราชการอย่างเป็นทางการในประเทศฝรั่งเศส มี 11 วัน
วันหยุดในประเทศฝรั่งเศส :
การสงครามเรือดำน้ำ
การสงครามเรือดำน้ำ (submarine warfare) เป็นหนึ่งในสี่ส่วนของการสงครามใต้น้ำ โดยส่วนที่เหลือคือการสงครามต่อต้านเรือดำน้ำ, การสงครามทุ่นระเบิด และการต่อต้านทุ่นระเบิด
การสงครามเรือดำน้ำส่วนใหญ่ประกอบด้วยเรือดำน้ำดีเซล และเรือดำน้ำพลังงานนิวเคลียร์ โดยใช้ตอร์ปิโด, ขีปนาวุธ หรืออาวุธนิวเคลียร์ เช่นเดียวกับอุปกรณ์ตรวจจับขั้นสูง เพื่อโจมตีเรือดำน้ำ, เรือ หรือเป้าหมายทางบกอื่น ๆ เรือดำน้ำอาจใช้สำหรับการลาดตระเวน และการยกพลขึ้นบกของหน่วยรบพิเศษเช่นเดียวกับการป้องปราม ในบางกองทัพเรือพวกเขาอาจจะใช้สำหรับการซ่อนเร้นกองกำลังเฉพาะกิจ ประสิทธิผลของการสงครามเรือดำน้ำส่วนหนึ่งขึ้นอยู่กับปฏิบัติการการสงครามปราบเรือดำน้ำในการตอบโต้ให้สำเร็จ
สงครามกลางเมืองอเมริกา
ยุคของการสงครามเรือดำน้ำเริ่มขึ้นในช่วงสงครามกลางเมืองอเมริกา โดยคริสต์ทศวรรษ 1860 เป็นช่วงเวลาของจุดเปลี่ยนหลายประการในแง่วิธีการต่อสู้ของการสงครามทางเรือ เรือรบประเภทใหม่จำนวนมากได้รับการพัฒนาเพื่อใช้ในสหรัฐและกองทัพเรือสมาพันธรัฐอเมริกา เรือดำน้ำอยู่ในหมู่เรือที่สร้างขึ้นใหม่ การจมเรือศัตรูลำแรกโดยเรือดำน้ำเกิดขึ้นเมื่อวันที่ 17 กุมภาพันธ์ ค.ศ. 1864 เมื่อเรือดำน้ำสัมพันธมิตร เอช. แอล. ฮันลีย์ ซึ่งเป็นไพรเวเทียร์ ได้จมUSS ฮูซาโทนิก (ค.ศ. 1861) ซึ่งเป็นเรือสลุป ในชาเลสตันฮาร์เบอร์ รัฐเซาท์แคโรไลนา จะอย่างไรก็ตาม หลังจากนั้นไม่นาน ''เอช. แอล. ฮันลีย์'' ก็ได้จมลง ด้วยการสูญเสียลูกเรือทั้งหมดแปดคน
สงครามโลกครั้งที่หนึ่ง
การสงครามเรือดำน้ำในสงครามโลกครั้งที่หนึ่งเป็นการต่อสู้ระหว่างเรืออูเยอรมัน ร่วมกับออสเตรีย-ฮังการี ต่อขบวนคอนวอยที่มุ่งหน้าไปยังสหราชอาณาจักร, ฝรั่งเศส และรัสเซีย ส่วนเรือดำน้ำอังกฤษและสัมพันธมิตรได้ดำเนินปฏิบัติการขยายออกในทะเลบอลติก, ทะเลเหนือ, ทะเลเมดิเตอร์เรเนียน และทะเลดำ รวมไปถึงมหาสมุทรแอตแลนติก มีปฏิบัติการเล็กน้อยที่เกิดขึ้นนอกขอบเขตยุโรป-แอตแลนติกที่กว้างกว่า เรือดำน้ำเยอรมันโจมตีเรือสินค้าฝ่ายสัมพันธมิตร โดยเฉพาะอย่างยิ่งการจมลูซิเทเนีย ที่ส่งผลให้ประชาชนชาวอเมริกันมีความคิดต่อต้านฝ่ายมหาอำนาจกลาง ทางสหรัฐเรียกร้องให้หยุด และเยอรมนีก็ทำเช่นนั้น กระทั่งพลเรือเอก เฮ็นนิง ฟ็อน ฮ็อลท์เซ็นด็อร์ฟ (ค.ศ. 1853–1919) เสนาธิการทหารเรือได้อ้างเหตุผลสนับสนุนในเดือนมกราคม ค.ศ. 1917 เพื่อเริ่มการโจมตี และทำให้ชาวอังกฤษต้องอดอาหาร ผู้บัญชาการทหารสูงสุดของเยอรมันได้ตระหนักถึงการเริ่มต้นใหม่ของการสงครามเรือดำน้ำแบบไม่จำกัด ซึ่งหมายถึงการทำสงครามกับสหรัฐ แต่ได้คำนวณว่าการเคลื่อนพลของฝ่ายอเมริกันจะช้าเกินไปที่จะหยุดชัยชนะในแนวรบด้านตะวันตกของเยอรมัน และสหรัฐมีบทบาทอย่างมากในการเข้าสู่สงครามในเดือนเมษายน ค.ศ. 1917
ผู้เข้าร่วมทั้งหมดยอมปฏิบัติตามอนุสัญญากรุงเฮก ค.ศ. 1899 และ 1907 แต่พบว่าไม่สามารถปฏิบัติได้สำหรับเรือดำน้ำ รัฐบาลเยอรมันได้เผชิญการปิดล้อมทางเรือของอังกฤษซึ่งถือเป็นสิ่งผิดกฎหมายภายใต้กฎหมายระหว่างประเทศ ซึ่งแรกเริ่มเดิมที เรือดำน้ำของเยอรมันพยายามที่จะปฏิบัติตามไพรซ์รูลส์ แต่ต่อมาได้เปลี่ยนเป็นการสงครามเรือดำน้ำแบบไม่จำกัดตามการนำเรือคิวเข้ามาของอังกฤษพร้อมปืนบนดาดฟ้าที่ซ่อนอยู่ แรงกดดันทางการทูตของอเมริกาบังคับให้ชาวเยอรมันหยุดการกระทำนี้ชั่วขณะหนึ่ง แต่ในเดือนมกราคม ค.ศ. 1917 ทางเยอรมนีได้ประกาศเขตสงครามรอบหมู่เกาะบริติช และได้จมเรือลงถึงหนึ่งในสี่ของการขนส่งที่เข้ามา จนกระทั่งมีการนำขบวนคอนวอยคุ้มกันมาใช้ ส่วนการจมของเรือหลวงพาธไฟเดอร์ถือเป็นชัยชนะในการรบครั้งแรกของเรือดำน้ำสมัยใหม่ และการใช้ประโยชน์ของอู-9 ซึ่งจมเรือลาดตระเวนอังกฤษสามลำในเวลาไม่ถึงหนึ่งชั่วโมง ทำให้เรือดำน้ำเป็นองค์ประกอบใหม่ที่สำคัญของการสงครามทางเรือ
มาซากิ ซาโต
มาซากิ ซาโต (佐藤優樹 (Satō Masaki), เกิดวันที่ 7 พฤษภาคม ค.ศ. 1999) เป็นนักร้องหญิงชาวญี่ปุ่น เธอเป็นอดีตสมาชิกรุ่นที่ 10 ของมอร์นิงมูซูเมะ
ประวัติการทำงาน
วันที่ 29 กันยายน 2011 ซาโตได้รับเลือกเป็นหนึ่งในสมาชิกรุ่นที่ 10 ของมอร์นิงมูซูเมะ พร้อมด้วย ฮารูนะ อีกูโบะ, อายูมิ อิชิดะ และ ฮารูกะ คูโด ที่ผ่านมาจากการออดิชัน และในวันที่ 30 กันยายนปีเดียวกัน สมาชิกรุ่นที่ 10 ทั้ง 4 คนได้รับการประกาศเป็นสมาชิกใหม่อย่างเป็นทางการในคอนเสิร์ต "มอร์นิงมูซูเมะคอนเสิร์ตทัวร์ 2011 อากิ ไอ บีลีฟ ~ทากาฮาชิ ไอ ซงสึเงียว คิเน็น สเปเชียล~" และได้ร่วมร้องเพลง "โทโมะ" และ "นามิดัจจิ"
วันที่ 27 มกราคม 2023 มีการเปิดเผยคลิปวิดีโอตัวอย่างในทวิตเตอร์ฝ่ายทีมงานของซาโตว่า เธอจะปรากฏตัวในฐานะศิลปินเดี่ยวช่วงฤดูใบไม้ผลิ
เมื่อวันที่ 16 กุมภาพันธ์ มีการประกาศว่าซิงเกิลเดี่ยวเพลงแรกของเธอ ดิงดอง/โรแมนติก นันเตะงาระจาไน จะวางจำหน่ายในวันที่ 29 มีนาคม
ผลงาน
ผลงานที่ซาโตมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ
ยกเว้นซิงเกิลที่ 63 "แบรนด์นิวมอร์นิง/เจลลาซี-เจลลาซี" ที่เธอไม่ได้ร่วมร้องเพลงและร่วมแสดงในมิวสิควิดีโอเนื่องจากปัญหาสุขภาพ
อ้างอิง
1999
ซายากะ ฮาราดะ
ซายากะ ฮาราดะ ( 原田 彩楓<rt>はらだ さやか</rt>, 23 ธันวาคม 1997 - ) เป็น นักพากย์หญิง ชาวญี่ปุ่น เกิดที่จังหวัดชิบะ สังกัดวีฟอร์ก
อัลกอซิม กะนูน
อัลกอซิม กะนูน อิบน์ อิบรอฮีม (القاسم كنون بن محمد الباكماني) ทรงเป็นผู้ปกครองจากราชวงศ์อิดรีสิดองค์ที่ 11 และสุลต่านแห่งแฟ็ส พระองค์เข้าควบคุมบริเวณของอุบัยดุลลอฮ์ อัลมะฮ์ดี บิลลาฮ์แห่งรัฐเคาะลีฟะฮ์ฟาฏิมียะฮ์ใน ค.ศ. 937 จนกระทั่งวรรคตใน ค.ศ. 948
รูนาร์ อาแลกส์ รูนาร์ซอน
รูนาร์ อาแลกส์ รูนาร์ซอน (Rúnar Alex Rúnarsson; เกิด 18 กุมภาพันธ์ ค.ศ. 1995) เป็นนักฟุตบอลชาวไอซ์แลนด์ ปัจจุบันเล่นในตำแหน่งผู้รักษาประตูให้กับเอาด์-เฮเฟอร์เลเลอเฟิน ในเบลเจียนเฟิสต์ดิวิชัน เอ จากการยืมตัวมาจากอาร์เซนอล และทีมชาติไอซ์แลนด์
องค์ชายจิตป่วนกับน้องเหมียวยิ้มยาก
องค์ชายจิตป่วนกับน้องเหมียวยิ้มยาก หรือที่ในประเทศญี่ปุ่นรู้จักกันในชื่อ HenNeko  หรือ Towanai  เป็นนวนิยายซึ่งแต่งขึ้นโดย ซาการะ โซ และวาดภาพประกอบโดย คันโตคุ ผลิตและจัดจำหน่ายโดยบริษัท มีเดีย แฟคตอรี่ โดยจัดจำหน่ายออกมาแล้ว 10 เล่ม ตั้งแต่เดือน ตุลาคม 2553 ก่อนที่จะมาวาดเป็นการ์ตูนมังงะ และผลิตออกเป็นสื่อแอนิเมชั่น โดย J.C.Staff โดยเริ่มฉายมาตั้งแต่วันที่ 13 เมษายน 2556 ในประเทศไทย ผู้ได้รับลิขสิทธิ์ในการเผยแพร่และจัดจำหน่ายฉบับนิยายและการ์ตูนเล่ม (มังงะ) คือ รักพิมพ์
เนื้อเรื่อง
โยโคเดระ โยโตะ นักเรียนชั้นมัธยมปลายปีที่ 2 ผู้ซึ่งเอาแต่คิดในทางลามก แต่กลับถูกเข้าใจผิดไปด้านที่ดีเสมอจนเขารู้สึกผิด เขาตัดสินใจไปขอพรกับรูปปั้นแมวไม่ยิ้ม ที่ว่ากันว่าทำให้คนสมปรารถนา เพื่อให้ไม่ต้องถูกเข้าใจผิดโดยคนอื่นอีกต่อไป ระหว่างไปขอพรในช่วงค่ำ เขาได้พบ ซึซึคาคุชิ สึคิโกะ ที่ต้องการขอพรเช่นกัน โดยเธออยากให้ตัวเองดูเป็นผู้ใหญ่กว่านี้และไม่แสดงอารมณ์แบบเด็ก ๆ มากเกินไป ผลจากการขอพรกลับผิดจากที่ต้องการ ทำให้โยโตะหลุดปากพูดในสิ่งที่คิดเอาไว้ออกมาตลอด และสึคิโกะไม่สามารถแสดงอารมณ์ผ่านสีหน้าหรือน้ำเสียงได้อีก
รูนาร์ อาแลกส์ รูนาร์ซอน
สโมสรอาชีพ
รูนาร์เป็นหนึ่งในผู้เล่นของโนร์เชลแลนในเดนีชซูเปอร์ลีกา ฤดูกาล2017–18 เมื่อเดือนมิถุนายน ค.ศ. 2018 รูนาร์เซ็นสัญญากับดีฌงด้วยสัญญาสี่ปี
องค์ชายจิตป่วนกับน้องเหมียวยิ้มยาก
นิยาย
สำหรับนิยาย หรือ ไลท์โนเวล นั้น เขียนขึ้นโดย ซาการะ โซ วาดภาพประกอบโดย คันโตคุ เล่มแรกผลิตโดย มีเดียแฟคทอรี่ วางจำหน่ายเมื่อ 25 ตุลาคม 2553 จนถึงปัจจุบันมีทั้งหมด 11 เล่ม ซึ่งเล่มล่าสุดเพิ่งวางจำหน่ายในวันที่ 25 เมษายน 2016 โดยใน 6 เล่มพิเศษจะมีดราม่าซีดีแถมในเล่มด้วย
รูนาร์ อาแลกส์ รูนาร์ซอน
สโมสรอาชีพ
เมื่อ 21 กันยายน ค.ศ. 2020 รูนาร์เซ็นสัญญากับอาร์เซนอล สโมสรในพรีเมียร์ลีก ด้วยสัญญาสี่ปี และสวมเสื้อหมายเลข 13
องค์ชายจิตป่วนกับน้องเหมียวยิ้มยาก
นิยาย
ในประเทศไทย บริษัท รักพิมพ์ พลับลิชชิ่ง จำกัด ได้รับลิขสิทธิ์ให้พิมพ์และเผยแพร่ไลท์โนเวลเรื่องนี้ และในประเทศไทยได้วางจำหน่ายเป็นเล่มแรก เมื่อวันที่ 5 มีนาคม 2556 ปัจจุบันวางจำหน่ายถึงเล่มที่ 7 โดยวางจำหน่ายเมื่อวันที่ 4 พ.ค. 2559
รูนาร์ อาแลกส์ รูนาร์ซอน
สโมสรอาชีพ
ในการสัมภาษณ์ผ่านทางดิจิทัลกับอาร์เซนอล รูนาร์ซอนอธิบายตัวเขาเองว่าเป็น 'ผู้รักษาประตูที่ทันสมัย'
องค์ชายจิตป่วนกับน้องเหมียวยิ้มยาก
มังงะ
เรื่ององค์ชายจิตป่วนกับน้องเหมียวยิ้มยาก ได้นำเรื่องมาจัดทำเป็นมังงะ ซึ่งวาดโดย โอโคเมะเค็น เริ่มวางจำหน่ายในนิตยสารการ์ตูน คอมมิค อไลฟ์ รายเดือน ในเครือ มีเดีย แฟคทอรี่ ในเดือนมิถุนายนพ.ศ. 2554 ฉบับรวมเล่มเล่มแรกออกจำหน่ายเมื่อ 23 สิงหาคม 2554 มีจนถึงปัจจุบัน 7 เล่มด้วยกัน มีลิขสิทธิ์ในประเทศไทยกับ รักพิมพ์ ตีพิมพ์จนถึงปัจจุบันเป็นเล่มที่ 7 และมีฉบับมังงะที่เป็นเนื้อเรื่องแยกออกไป ในชื่อ Hentai Ōji to warawanai neko. Nya! วาดภาพโดย คาชิ โดยออกเป็น 1 เล่มจบ เมื่อวันที่ 23 มีนาคม 2556
อนิเมะ
สำหรับในรูปแบบของอนิเมะนั้น ผลิตโดย J.C.Staff และผู้กำกับคือ ซูซุกิ โยวเฮ เริ่มออกอากาศทางโทรทัศน์ตั้งแต่วันที่ 13 เมษายน 2556
รูนาร์ อาแลกส์ รูนาร์ซอน
ทีมชาติ
ก่อนหน้านี้รูนาร์ซอนเป็นตัวแทนทีมชาติระดับเยาวชน ก่อนที่จะติดทีมชาติชุดใหญ่ให้กับไอซ์แลนด์ ในการแข่งขันไชนาคัพ 2017 และลงเล่นให้กับทีมชาติครั้งแรกในเกมกระชับมิตรกับเช็กเกีย เมื่อ 9 พฤศจิกายน ค.ศ. 2017
เมื่อเดือนพฤษภาคม ค.ศ. 2018 เขาเป็นหนึ่งในผู้เล่น 23 คน ที่จะลงแข่งขันในการแข่งขันฟุตบอลโลก 2018 ที่รัสเซีย
แหล่งข้อมูลอื่น
1995
ต้วน ซู่เจิน
อ้างอิง
1012 1048
Dizygostemon
Dizygostemon เป็นสกุลของพืชดอกที่อยู่ในวงศ์ Plantaginaceae.
มีถิ่นกำเนิดอยู่ทางตะวันออกเฉียงเหนือของบราซิล
สปีชีส์ในสกุล ได้แก่:
คนละโลก
คนละโลก เป็นละครโทรทัศน์แนว ดราม่า สร้างมาแล้ว 3 ครั้ง ซึ่งครั้งล่าสุดผลิตโดย บริษัท คนทีวี (ไทยแลนด์) จำกัด บทประพันธ์โดย ม.มธุการี บทโทรทัศน์โดย ปณธี กำกับการแสดงโดย ชัยวุฒิ เทพวงษ์ นำแสดงโดย ศิวัฒน์ โชติชัยชรินทร์ ไปรยา สวนดอกไม้ นภัสสร เอี่ยมเจริญ ธีร์ วณิชนันทธาดา อมีนา พินิจ ปราณวรินทร์ ปามี ในฉบับปี 2558 ถ่ายทำที่ประเทศญี่ปุ่น ที่เมืองโตเกียว, โอซะกะ, ชิบะ ใช้เวลาถ่ายทำที่ญี่ปุ่นนานถึง 1 สัปดาห์แสง
ลิสเซินทูมายฮาร์ท
ลิสเซินทูมายฮาร์ท เป็นซิงเกิลภาษาญี่ปุ่นลำดับที่ 4 ของโบอาในรูปแบบของแม็กซี่ซิงเกิล  วางขายเมื่อวันที่ 17 มกราคม  พ.ศ. 2545  ซึ่งเป็นซิงเกิลที่สร้างชื่อให้กับโบอา  โดยเพลงลิสเซินทูมายฮาร์ท เป็นเพลงในอัลบั้มลิสเซินทูมายฮาร์ท ที่มีชื่อเดียวกันกับซิงเกิลนี้และเบสท์อัลบั้ม BEST OF SOUL  ส่วนเพลงลิสเซินทูมายฮาร์ท (เวอร์ชันภาษาอังกฤษ) จะอยู่ในอัลบั้ม Next World  ซิงเกิลนี้เปิดตัวสัปดาห์แรกที่อันดับ 5 ของออริกอนชาร์ต  และมียอดขายรวม 179,590 แผ่น
เพลงลิสเซินทูมายฮาร์ท เป็นเพลงประกอบโฆษณาโทรศัพท์มือถือโตชิบา cdmaOne C5001T ของ au และนอกจากนี้เพลง LISTEN TO MY HEART เวอร์ชันเกาหลีอยู่ในอัลบั้มรวมเพลงภาษาเกาหลีที่ชื่อว่า K-Pop Selection อีกด้วย
ณัฐนันท์ คุณวัฒน์
ประวัติ
ณัฐนันท์จบการศึกษาโรงเรียนมัธยมศึกษาที่โรงเรียนหอวังและจบการศึกษาปริญญาตรีคณะ บริหารธุรกิจ สาขาการตลาด มหาวิทยาลัยราชภัฏสวนดุสิต
วงการบันเทิง
ณัฐนันท์ เริ่มเข้าสู่ในวงการบันเทิงจากการประกวด หนุ่ม-สาวช่างฝัน และเป็นหนึ่งจากเวทีการประกวดผู้คว้าตำแหน่งรองชนะเลิศ จากนิตยสารเธอกับฉัน ประจำปี 1993 เพื่อเป็นการเฟ้นหานายแบบ นางแบบ นักแสดง และศิลปิน ขวัญใจวัยรุ่นหน้าใหม่ ปัจจุบันมีผลงานการแสดงละครและโฆษณาถ่ายแบบเป็นต้น
ณัฐนันท์ เป็นพระเอกละครเรื่องแรกคือเรื่อง ฝากใจไว้ให้ใครสักคน แสดงคู่กับ หมวย อัญษนา บุรานันท์ ในปี พ.ศ. 2540 และรับบทเป็น "คัมภีร์" จากละครเรื่อง หงส์เหิน แสดงคู่กับ ยุ้ย ปัทมวรรณ เค้ามูลคดี ในปี พ.ศ. 2541 ออกอากาศทางช่อง 9 ภายหลังณัฐนันท์พลิกบทบาทเป็นตัวร้ายจากละครเรื่อง แผลหัวใจ ออกอากาศทางช่อง 3 ในปี พ.ศ. 2545 และผลงานละครหลายเรื่องและในยุคนั้นณัฐนันท์มีชื่อเสียงจากละครเรื่อง ฝันกลางตะวัน แสดงร่วมกับ เต๋า สมชาย เข็มกลัด และ อั้ม ฐนิชา ดิษยบุตร รับบทเป็น "โอ๊ก" กับบทตัวร้าย ในปี พ.ศ. 2546 ออกอากาศทางช่อง 7 HD
ปัจจุบัน ณัฐนันท์มีผลงานละครหลายๆเรื่องทุกสถานีและกับบทบาทพ่อพระเอกและพ่อนางเอกสลับบทเรื่อยๆมาในปี พ.ศ. 2563 เอิร์ท มีผลงานละครเรื่อง ตะวันอาบดาว รับบทเป็น "ปราณนนท์" กับการพลิกบทบาทแสดงคู่กับ พล พูลภัทร อัตถปัญญาพล ปัจจุบัน ณัฐนันท์ มีผลงานการแสดงละครกับทุกสังกัดและสถานีต่างๆเป็นต้น
ชีวิตส่วนตัว
ปัจจุบัน เอิร์ท ณัฐนันท์ ได้คบหาดูใจกับ แอ้ม ศิรประภา สุขดำรงค์ จากการแสดงละครคู่กันเรื่อง ฝันกลางตะวัน ในปี พ.ศ. 2546 ออกอากาศทาง ช่อง 7 HD ในครบรอบ 20 ปี
วันที่ 21 ธันวาคม พ.ศ. 2559 เอิร์ท ณัฐนันท์ จดทะเบียนสมกับ แอ้ม ศิรประภา สุขดำรงค์
แบบซุ้มเงียบๆและในปัจจุบันมีผลงานละครกับสังกัดและทุกสถานีต่างๆ
โบอิง 747
โบอิง 747 (Boeing 747) เป็นอากาศยานไอพ่นลำตัวกว้าขนาดใหญ่ ผลิตโดยเครื่องบินพาณิชย์โบอิง เป็นอดีตเครื่องบินโดยสารที่ใหญ่ที่สุดในโลก ก่อนที่แอร์บัส เอ380 จะแล้วเสร็จ โบอิง 747 ไม่มีเครื่องต้นแบบ บินเป็นครั้งแรกเมื่อเดือนเมษายน ปี ค.ศ. 1966 สายการบินแพนแอมเป็นสายการบินแรกในเส้นทางนิวยอร์ก-ลอนดอน เมื่อวันที่ 22 มกราคม ค.ศ. 1970
ข้อมูลจำเพาะ
มีดังต่อไปนี้
คิม จินโฮ
คิม จินโฮ (김진호; Kim Jin-Ho) นักมวยสากลชาวเกาหลีใต้ สถิติการชก 20 ครั้ง ชนะ 13 (น็อค 5) แพ้ 7
สโมสรฟุตซอลพัทยาอารีนา
สโมสรฟุตซอลพัทยา อารีนา เป็นสโมสรฟุตซอลอาชีพในประเทศไทยจากเมืองพัทยา จังหวัดชลบุรี ปัจจุบันเล่นอยู่ในไทยแลนด์ฟุตซอลลีก
Djaloniella
Djaloniella เป็นสกุลของพืชดอกที่อยู่ในวงศ์ Gentianaceae มีเพียงสปีชีส์เดียวคือ Djaloniella ypsilostyla.
ถิ่นกำเนิดคือแอฟริกาเขตร้อนตะวันตก
สตีเฟน คาร์
สตีเฟน คาร์ (Stephen Carr) เป็นอดีตนักฟุตบอลชาวไอร์แลนด์ โด่งดังเมื่อครั้งเล่นในพรีเมียร์ลีก กับท็อตแนมฮอตสเปอร์ และนิวคาสเซิล ยูไนเต็ด นอกจากนี้ยังเคยเป็นกัปตันทีมเบอร์มิงแฮม ซิตี
ในทีมชาติสตีเฟน คาร์ลงเล่นให้กับทีมชาติสาธารณรัฐไอร์แลนด์ เล่นตำแหน่งแบ็กขวา
1976
แขวงดินแดง
ที่ตั้งและอาณาเขต
แขวงดินแดงตั้งอยู่ทางตอนใต้ของเขตดินแดง มีอาณาเขตติดต่อกับแขวงต่าง ๆ เรียงตามเข็มนาฬิกาดังนี้
เสน่หา Diary
เสน่หา Diary เป็นละครชุดที่นำเสนอความรักความเสน่หาที่เกิดขึ้นในหลากหลายรูปแบบที่แตกต่างกัน โดยเป็นอีกหนึ่งในโครงการละครของช่องวัน โดย ถกลเกียรติ วีรวรรณ ละครชุดดังกล่าวมีจำนวนสามตอน ได้แก่ กับดักเสน่หา นำแสดงโดย พิยดา จุฑารัตนกุล และ ณวัฒน์ กุลรัตนรักษ์ บ่วงเสน่หา นำแสดงโดย ภูธเนศ หงษ์มานพ ศิรพันธ์ วัฒนจินดา และ แสบเสน่หา นำแสดงโดย ธนทัต ชัยอรรถ และ หนึ่งธิดา โสภณ
ก่อนหน้านี้ ละครชุดดังกล่าวเคยใช้ชื่อโครงการอย่างไม่เป็นทางการว่า พิศวาสเดอะซีรีส์ โดยห้อยคำว่า "พิศวาส" ท้ายชื่อตอน ก่อนปรับเปลี่ยนเป็น พิศวาส Diary และ เสน่หา Diary ที่เป็นชื่อสุดท้ายตามลำดับ
โบอิง 747 เอสพี
โบอิง 747 เอสพี (Boeing 747SP) เป็นเครื่อง 747 ที่มีลักษณะพิเศษ (SP=Special Performance) คือง่ายในการร่อนขึ้นร่อนลงบ่อย ๆ มีความทนทานมากกว่า พิสัยการบินไกลแต่มีพิสัยบินสั้นกว่า โบอิง 747
ข้อมูลจำเพาะ
มีดังต่อไปนี้
โนบูยูกิ โคบูชิ
โนบูยูกิ โคบูชิ (こぶし のぶゆき, 8 กันยายน 1974 -) เป็นนักพากย์นักแสดงละครเวทีเวที และอดีตผู้อำนวยการสร้าง ชาวญี่ปุ่น เกิดในจังหวัดเกียวโต สังกัดเค็นโปรดักชัน ชื่อในวงการที่เคยใช้ในอดีตคือ 小伏 伸之 (อ่านแบบเดียวกัน แค่ใช้คันจิล้วน) ซึ่งเป็นชื่อจริงของเขา
ประธานาธิบดีสิงคโปร์
ประธานาธิบดีแห่งสาธารณรัฐสิงคโปร์ เป็นตำแหน่งประมุขแห่งรัฐ ของประเทศสิงคโปร์ ตามระบบเวสต์มินสเตอร์ ในแบบฉบับของสิงคโปร์ โดยมีนายกรัฐมนตรี เป็นประมุขฝ่ายบริหารและหัวหน้ารัฐบาล
ก่อนปี พ.ศ. 2536 ตำแหน่งประธานาธิบดีสิงคโปร์จะได้รับเลือกจากรัฐสภา ตามรัฐธรรมนูญแห่งสาธารณรัฐสิงคโปร์ พ.ศ. 2534 โดยประธานาธิบดีคนแรกที่มาจากการเลือกตั้ง คือ ออง เท็ง เชียง โดยได้เริ่มดำรงตำแหน่งตั้งแต่ 1 กันยายน พ.ศ. 2536
ประวัติ
สิงคโปร์ได้ปกครองตนเองในฐานะรัฐอาณานิคมมาตั้งแต่ พ.ศ. 2502 ภายใต้การนำของ ลี กวนยู นายกรัฐมนตรีสิงคโปร์คนแรก ซึ่งขณะนั้นได้เรียกตำแหน่งประมุขแห่งรัฐของสิงคโปร์เป็นภาษามลายู ว่า ยังดีเปอร์ตวนเนการาแห่งสิงคโปร์ โดยมียูซฟ บิน อิซฮัก เป็นยังดีเปอร์ตวนเนการาคนแรก
จนกระทั่งในปี พ.ศ. 2508 หลังจากสิงคโปร์ประกาศเอกราชจากอังกฤษและสหพันธรัฐมาเลเซีย ก็มีการจัดตั้งสาธารณรัฐสิงคโปร์ขึ้นมา ในปีนั้นจึงมีการยกเลิกตำแหน่ง ยังดีเปอร์ตวนเนการา และใช้ตำแหน่ง ประธานาธิบดีแห่งสาธารณรัฐสิงคโปร์ แทน
รางวัลเสาอโศก
รางวัลเสาอโศกผู้นำศีลธรรม เป็นรางวัลเกียรติยศที่มอบให้แก่บุคคล หรือหน่วยงานที่ทำคุณประโยชน์ต่อพระพุทธศาสนา เพื่อประกาศเกียรติคุณยกย่อง ให้เป็นแบบอย่างที่ดีของชาวพุทธในประเทศไทย
รางวัลเสาอโศก มีขึ้นภายใต้แนวคิดว่า เสาอโศกเป็นเครื่องหมายแห่งความเจริญรุ่งเรืองของพระพุทธศาสนา และผู้ทำคุณประโยชน์ต่อพระพุทธศาสนาก็ได้ชื่อว่าเป็นเสาหลักของพระพุทธศาสนา เป็นผู้มีบทบาทสำคัญในการช่วยจรรโลงพระพุทธศาสนา ช่วยเผยแผ่พระพุทธศาสนาให้ไพศาลยิ่ง ๆ ขึ้นไป
ปัจจุบัน พิธีประทานรางวัลเสาอโศกผู้นำศีลธรรม จัดขึ้น ณ ศูนย์ส่งเสริมพระพุทธศาสนาแห่งประเทศไทย ในพระสังฆราชูปถัมภ์ ในช่วงงานสัปดาห์ส่งเสริมพระพุทธศาสนา เนื่องในเทศกาลวิสาขบูชา ของทุก ๆ ปี โดยมีพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จเป็นองค์ประธาน ในพิธีประทานรางวัลเสาอโศกผู้นำศีลธรรม แด่ผู้ทำคุณประโยชน์ต่อพระพุทธศาสนา
สัญลักษณ์เสาอโศก
รางวัลเสาอโศก มีลักษณะเป็นเสาโลหะกะไหล่ทอง สูง 28 เซนติเมตร เส้นผ่าศูนย์กลาง 7 เซนติเมตร น้ำหนัก 700 กรัม ด้านล่างมีป้ายชื่อจารึกชื่อผู้ได้รับประทานรางวัล รูปแบบรางวัลเสาอโศก จำลองจากลักษณะของ"เสาอโศก" หรือเสาแห่งพระเจ้าอโศกมหาราช ประเทศอินเดีย ที่สร้างถวายเป็นพุทธบูชาแด่องค์สมเด็จพระสัมมาสัมพุทธเจ้า บนยอดเสาแกะสลักเป็นราชสีห์ 4 ตัวหันหลังชนกัน เศียรราชสีห์คำรามเปล่งสุรสีหนาทประกาศก้องไปทั่วสารทิศ ดุจดังการประกาศหลักธรรมแห่งพระพุทธศาสนาไปสู่ชาวโลก ใต้ฐานราชสีห์ทั้งสี่มีรูปพระธรรมจักร 24 ซี่ เท่าจำนวนปฏิจจสมุปบาท และสัตว์มงคล ได้แก่ "ช้าง" หมายถึง การจุติสู่พระครรภ์มารดาของพระโพธิ์สัตว์ "โค" หมายถึง เวลาที่ทรงได้ปฐมฌาน แสดงถึงความวิริยะ อุตสาหะ อดทน "สิงโต" หมายถึง การเปล่งพระสุรเสียงในพระธรรมเทศนาดุจดังเสียงราชสีห์คำราม และด้านล่างเป็นรูปกลีบบัว หมายถึงความบริสุทธิ์แห่งพระพุทธศาสนา
รางวัลเสาอโศก ได้แนวคิดจากการที่พระเจ้าอโศกมหาราช ได้สถาปนาเสาหินทรายรูปสิงห์ประดิษฐานไว้ตามสถานที่สำคัญต่าง ๆ ทั่วอนุทวีปอินเดียในช่วงยุคพุทธศตวรรษที่ 4 เพื่อเป็นเครื่องหมายของการประกาศพระพุทธศาสนาในยุคโบราณ ชนรุ่นหลังต่อมาจึงเรียกเสาหินของพระเจ้าอโศกมหาราช ว่า เสาอโศก ซึ่งแปลว่า ที่ตั้งมั่นซึ่งปลอดจากความเศร้าโศก (ดับทุกข์ด้วยธรรม) เสาอโศก จึงเสมือนเสาหลักทางรูปธรรม ที่แสดงถึงความตั้งมั่นของพระพุทธศาสนา ภายใต้แนวคิดว่าเสาอโศก เป็นเครื่องหมายแห่งความเจริญรุ่งเรืองของพระพุทธศาสนา และผู้ทำคุณประโยชน์ต่อพระพุทธศาสนาในปัจจุบัน ย่อมได้ชื่อว่าเป็นเสาหลักของพระพุทธศาสนา เนื่องจากเป็นผู้มีบทบาทสำคัญในการช่วยจรรโลงพระพุทธศาสนา ช่วยเผยแผ่พระพุทธศาสนาให้ไพศาลยิ่ง ๆ ขึ้นไป
การคัดเลือกและมอบรางวัลเสาอโศก
การคัดเลือกผู้ทำคุณประโยชน์ต่อพระพุทธศาสนารางวัลเสาอโศกผู้นำศีลธรรม  เริ่มในปี พ.ศ. 2558   ซึ่งเป็นปีแรกของการคัดเลือก โดยสมาคมผู้ทำคุณประโยชน์เพื่อพระพุทธศาสนาแห่งประเทศไทย ร่วมกับศูนย์ส่งเสริมพระพุทธศาสนาแห่งประเทศไทย ในพระสังฆราชูปถัมภ์ และสำนักงานพระพุทธศาสนาแห่งชาติ ริเริ่มจัดทำโครงการ "เสาอโศกผู้นำศีลธรรม" ขึ้น เพื่อคัดเลือกบุคคลต้นแบบทางพระพุทธศาสนาที่ดีงามตามหลักเกณฑ์ที่คณะกรรมการกำหนด  เพื่อประกาศเกียรติคุณยกย่อง  ให้คนรุ่นหลังได้ยึดถือเป็นแบบอย่างที่ดี โดยมีวัตถุประสงค์เพื่อคัดเลือกบุคคลต้นแบบทางพระพุทธศาสนาทั้งฝ่ายบรรพชิต และคฤหัสถ์ ที่เป็นผู้อุทิศตนทำงานเพื่อพระพุทธศาสนา ในสาขาต่าง ๆ ตามที่คณะกรรมการจะกำหนด เพื่อประกาศเกียรติคุณ ยกย่องผู้ได้รับรางวัลเป็นบุคคลต้นแบบทางพระพุทธศาสนา ให้เป็นเยี่ยงอย่างของพุทธศาสนิกชนไทย เพื่อเป็นขวัญกำลังใจให้กับบุคคลที่ได้รับการคัดเลือกเป็นผู้อุทิศตนเพื่อพระพุทธศาสนามาเป็นระยะเวลายาวนานและต่อเนื่อง และเพื่อเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ในโอกาสฉลองพระชนมายุ 5 รอบ 2 เมษายน 2558
โดยการมอบรางวัลเสาอโศกผู้นำศีลธรรมในปีแรกนั้น มี พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เป็นองค์ประธานแห่งรางวัล โดยพระองค์มีพระกรุณาธิคุณ เสด็จเป็นองค์ประธาน ในพิธีประทานรางวัลเสาอโศกผู้นำศีลธรรม แด่ผู้ทำคุณประโยชน์ต่อพระพุทธศาสนา
ประเภทของการคัดเลือกผู้สมควรได้รับรางวัลเสาอโศกผู้นำศีลธรรม
ปัจจุบัน คณะกรรมการฝ่ายคัดเลือกผู้ทำคุณประโยชน์ต่อพระพุทธศาสนา ได้แบ่งประเภทการคัดเลือกออกเป็น 9 ประเภท  คือ
Djinga
Djinga เป็นสกุลของพืชดอกที่อยู่ในวงศ์ Podostemaceae.
ถิ่นกำเนิดคือ แอฟริกาเขตร้อนตอนกลางตะวันตก
สปีชีส์ในสกุล ได้แก่:
ช่องแคบการีมาตา
ช่องแคบการีมาตา (Selat Karimata) เป็นช่องแคบที่มีความกว้างราว 125 ไมล์ (201 กิโลเมตร) ที่เชื่อมทะเลจีนใต้กับทะเลชวา โดยแบ่งเกาะสุมาตราและเกาะบอร์เนียวของอินโดนีเซีย ช่องแคบนี้อยู่ติดกับชายฝั่งเกาะเบอลีตุงทางทิศตะวันออก และติดกับชายฝั่งเกาะบอร์เนียวทางทิศตะวันตก เป็นช่องแคบที่กว้างที่สุดที่เชื่อมทะเลจีนใต้กับทะเลชวา (ช่องแคบอื่นได้แก่ ช่องแคบบังกาและช่องแคบกัซปาร์) แต่เกาะและปะการังจำนวนมากได้ลดความลึกและกว้างสำหรับการเดินเรือ ฤดูกาลและกระแสน้ำได้รับอิทธิพลจากฤดูมรสุมตะวันออกเฉียงใต้และตะวันตกเฉียงเหนือประจำปี
ช่องแคบนี้เคยใช้เป็นเส้นทางการโจมตีของกองทัพอังกฤษในการโจมตีเกาะชวาปี ค.ศ. 1811 ในหมู่เกาะอินเดียตะวันออกของเนเธอร์แลนด์ เมื่อไม่นานมานี้อินโดนีเซียแอร์เอเชีย เที่ยวบินที่ 8501 ตก
โบสถ์น้อยซิสทีน
โบสถ์น้อยซิสทีน (Sistine Chapel; Cappella Sistina) เป็นโบสถ์น้อยภายในพระราชวังพระสันตะปาปา ซึ่งเป็นที่ประทับอย่างเป็นทางการของพระสันตะปาปาในนครรัฐวาติกัน โบสถ์น้อยซิสทีนมึชื่อเสียงในทางสถาปัตยกรรมเพราะเป็นสถานที่ที่ทำให้ระลึกถึงพระวิหารของพระเจ้าโซโลมอนในพันธสัญญาเดิม, การตกแต่ง, จิตรกรรมฝาผนังโดยจิตรกรผู้มีชื่อเสียงในสมัยฟื้นฟูศิลปวิทยารวมทั้งมีเกลันเจโลผู้วาดเพดานของโบสถ์จนที่เป็นที่เลื่องลือ และสุดท้ายคือความสำคัญในการเป็นสถานที่ทำการประชุมเลือกตั้งพระสันตะปาปาองค์ใหม่
จุดประสงค์และประวัติศาสตร์
โบสถ์น้อยซิสทีนเป็นที่รู้จักกันดีว่าเป็นสถานที่สำหรับการประชุมเลือกตั้งพระสันตะปาปาองค์ใหม่ ในสมัยสมเด็จพระสันตะปาปาซิกส์ตุสที่ 4ในปลายคริสต์ศตวรรษที่ 15 ผู้มีสิทธิเลือกตั้งมีด้วยกันทั้งหมด 200 คนรวมทั้งนักบวช, เจ้าหน้าที่ของวาติกัน, และผู้นำฆราวาส
ปฏิทินพระสันตะปาปากำหนดไว้ว่าจะต้องมีการทำพิธีทางศาสนา 50 หนต่อปี ในจำนวน 50 หน 35 หนจะเป็นการทำพิธีมิสซา และใน 35 หนนั้น 8 จะทำภายในมหาวิหารนักบุญเปโตรโดยมีผู้ร่วมพิธีเป็นอันมาก ซึ่งรวมทั้งคริสต์มาส และอีสเตอร์มิสซา ในสองโอกาสนี้ผู้เป็นประธานในพิธีจะเป็นองค์พระสันตะปาปาเอง มิสซาอีก 27 ครั้งจะจัดในบริเวณที่เล็กกว่าคือในชาเปลซิสตินซึ่งสร้างบนชาเปลเก่าที่เรียกว่า “กัปเปลลามัจโจเร” ซึ่งใช้ทำพิธีเช่นเดียวกัน
“กัปเปลลามัจโจเร” หรือ โบสถ์น้อยหลัก ได้ชื่อเช่นนั้นเพราะมีโบสถ์น้อยอีกแห่งหนึ่งที่ใช้โดยพระสันตะปาปาสำหรับทำพิธีประจำวัน ในสมัยพระสันตะปาปาซิกส์ตุสที่ 4 เป็นโบสถ์ที่สมเด็จพระสันตะปาปานิโคลัสที่ 5ซึ่งตกแต่งโดยฟราอันเจลีโก “กัปเปลลามัจโจเร” ตามหลักฐานมีมาตั้งแต่ปี ค.ศ. 1368 จากการติดต่อระหว่างพระสันตะปาปาซิกส์ตุสที่ 4 กับ อันเดรียส์แห่งเทรบิซอนด์เมื่อ “กัปเปลลามัจโจเร” ก็อยู่ในสภาพที่เสื่อมโทรมมากก่อนที่จะถูกรื้อทิ้งเพื่อสร้างชาเปลปัจจุบัน
โบสถ์น้อยหลังปัจจุบันออกแบบโดยบาชิโอ พอนเทลลิสำหรับพระสันตะปาปาซิกส์ตุสที่ 4 ซึ่งโบสถ์ได้ตั้งชื่อตาม การก่อสร้างคุมโดย โจวันนี เด ดอลชี ระหว่างปี ค.ศ. 1473 ถึงปี ค.ศ. 1484 ขนาดของชาเปลปัจจุบันเป็นขนาดพอๆ กับชาเปลเดิม หลังจากสร้างเสร็จภายในก็ตกแต่งด้วยจิตรกรรมฝาผนังโดยจิตรกรคนสำคัญๆ ที่สุดของคริสต์ศตวรรษที่ 15 รวมทั้งซันโดร บอตตีเชลลี, กีร์ลันดาโย (Ghirlandaio) และ  เปรูจีโน (Perugino)
พิธีมิสซาครั้งแรกภายในชาเปลซิสตินฉลองกันเมื่อวันที่ 9 สิงหาคม ค.ศ. 1483 ซึ่งเป็นวันสมโภชแม่พระรับเกียรติยกขึ้นสวรรค์ และเป็นวันสถาปนาของโบสถ์ซึ่งอุทิศให้พระนางมารีย์พรหมจารี โบสถ์นี้ยังเป็นสถานที่ทำพิธีของพระสันตะปาปาอยู่จนทุกวันนี้ ภายในโบสถ์มีที่สำหรับร้องเพลงสวดซึ่งเป็นที่ ๆ เพลงสวดหลายเพลงเขียนขึ้นที่นี่รวมทั้ง “Miserere (Allegri)” ซึ่งเป็นเพลงสำหรับร้องสดุดีในโอกาสวันพฤหัสบดีศักดิ์สิทธิ์ (Maundy Thursday)
สกอตต์ แดนน์
สกอตต์ แดนน์ (Scott Dann) เกิดเมื่อวันที่ 14 กุมภาพันธ์ ค.ศ. 1987 ในลิเวอร์พูล นักฟุตบอลชาวอังกฤษ ปัจจุบันเล่นอยู่กับสโมสรฟุตบอลเบอร์มิงแฮมซิตี
1987
อัตราส่วนคลื่นนิ่ง
ในงานวิศวกรรมวิทยุและโทรคมนาคม อัตราส่วนคลื่นนิ่ง (Standing Wave Ratio (SWR)) เป็นตัวชี้วัดของการแมทชิงอิมพีแดนซ์ของโหลดกับอิมพีแดนซ์ที่เป็นลักษณะเฉพาะของสายส่งหรือท่อนำคลื่น การไม่แมทช์กันของอิมพีแดนซ์เกิดขึ้นในคลื่นนิ่งไปตามเส้นสายส่ง และ SWR ถูกกำหนดเป็นอัตราส่วนของขนาดคลื่นนิ่งบางส่วนที่ antinode (สูงสุด) กับขนาดที่อีกโหนดหนึ่ง (ต่ำสุด) ไปตามเส้นสายส่ง
แฮร์รี่ พอตเตอร์ แอนด์เดอะกอบเล็ตออฟไฟร์ (วิดีโอเกม)
แฮร์รี่ พอตเตอร์ แอนด์เดอะกอบเล็ตออฟไฟร์ (Harry Potter and the Goblet of Fire) เป็นวิดีโอเกมแอ็กชันผจญภัย ค.ศ. 2005 ที่ได้รับการเผยแพร่โดยบริษัทอิเล็กทรอนิก อาตส์ โดยอิงจากภาพยนตร์ชื่อเดียวกันใน ค.ศ. 2005 เกมนี้ได้รับการพัฒนาโดยสามทีม ได้แก่ อีเอ ยูเค, เมจิกพอกเกตส์ และอีเอ ฟิวชัน ยูเค ซึ่งเผยแพร่โดยอิเล็กทรอนิก อาตส์
อัตราส่วนคลื่นนิ่ง
อัตราส่วนคลื่นนี่งกำลังงาน (power standing wave ratio) (PSWR) ถูกกำหนดให้เป็นกำลังสองของ VSWR อย่างไรก็ตามคำศัพท์นี้ไม่มีความสัมพันธ์ทางกายภาพกับกำลังงานจริงที่เกี่ยวข้องในการส่ง
แฮร์รี่ พอตเตอร์ แอนด์เดอะกอบเล็ตออฟไฟร์ (วิดีโอเกม)
เกมนี้ได้รับการวางจำหน่ายสำหรับเกมบอยอัดวานซ์, เกมคิวบ์, ไมโครซอฟท์ วินโดวส์, นินเท็นโด ดีเอส, เพลย์สเตชัน 2, เอกซ์บอกซ์ และเพลย์สเตชัน พอร์เทเบิล เกมดังกล่าวได้รับการวิจารณ์ที่หลากหลายจากนักวิจารณ์ โดยนักวิจารณ์สนุกกับขอบเขตของคาถาและรูปแบบการเล่น แต่ไม่ค่อยประทับใจกับระยะทางสั้น ๆ รวมถึงไม่มีองค์ประกอบโรมมิงฟรีที่พบในภาคก่อน ๆ
รูปแบบการเล่น
เกมดังกล่าวเดินตามเหตุการณ์และตัวละครในนวนิยายและภาพยนตร์ โดยผู้เล่นควบคุมแฮร์รี่ พอตเตอร์ (พากย์เสียงโดยแดเนียล ลาร์เนอร์), เฮอร์ไมโอนี่ เกรนเจอร์ (พากย์เสียงโดยฮาร์เปอร์ มาร์แชล) และรอน วีสลีย์ (พากย์เสียงโดยเกร็ก ชิลลิน) เกมนี้ใช้เวอร์ชันปรับปรุงของกลไกการคัดเลือกนักแสดงแบบกลุ่มที่พบในเกมแฮร์รี่ พอตเตอร์ แอนด์เดอะพริซซันเนอร์ออฟอัซคาบัน ส่วนกราฟิกที่ได้รับการปรับปรุงทำให้ตัวละครมีความคล้ายคลึงกันในภาพยนตร์มากกว่าเกมภาคก่อน รูปแบบการเล่นในภาคกอบเล็ตออฟไฟร์เน้นแอ็กชันมากขึ้น ซึ่งเป็นการเปลี่ยนแปลงจากองค์ประกอบแนวปริศนาและการผจญภัยที่พบในเกมภาคก่อนของซีรีส์
เกมดังกล่าวแบ่งออกเป็นเลเวลต่าง ๆ มากกว่าการท่องไปรอบ ๆ ปราสาทฮอกวอตส์แบบโรมมิงฟรีเหมือนในเกมภาคก่อน เลเวลจะเล่นจากส่วนต่าง ๆ ของนวนิยายที่เกมนี้อิงตาม โดยมีเลเวลตั้งแต่ควิดดิชเวิลด์คัพ, ห้องน้ำของพรีเฟ็ค และเรือนกระจกสมุนไพร ซึ่งสามารถป้อนได้จาก "เพนซิฟ" ในเกม นอกจากนี้ เกมดังกล่าวยังมีโหมดต่าง ๆ นอกเหนือจากการต่อสู้ เช่น การบินด้วยไม้กวาด และการว่ายน้ำใต้น้ำ
การตอบรับ
เช่นเดียวกับบรรดาเกมแฮร์รี่ พอตเตอร์ ภาคก่อน ๆ ภาคกอบเล็ตออฟไฟร์ได้รับการวิจารณ์ที่หลากหลายตามตามเว็บไซต์ตัวรวบรวมบทวิจารณ์อย่างเมทาคริติก ส่วนในประเทศญี่ปุ่น ซึ่งเกมคิวบ์และนินเท็นโด ดีเอส ได้รับการพอร์ตเมื่อวันที่ 26 พฤศจิกายน ค.ศ. 2005 ทางนิตยสารแฟมิซือได้ให้คะแนนรวม 28 คะแนนจาก 40 คะแนนสำหรับเวอร์ชันนินเท็นโด ดีเอส และ 27 คะแนนจาก 40 คะแนนสำหรับเวอร์ชันเกมคิวบ์ ขณะที่แฟมิซือคิวบ์ + อัดวานซ์ ได้ให้คะแนนทั้งเวอร์ชันนินเท็นโด ดีเอส และเกมคิวบ์ที่ 27 คะแนนจาก 40 คะแนน
ภาคเดอะกอบเล็ตออฟไฟร์เวอร์ชันเพลย์สเตชัน 2 ได้รับรางวัลการขาย "แพลทินัม" จากสมาคมผู้เผยแพร่ซอฟต์แวร์เพื่อความบันเทิงและสันทนาการ (ELSPA) ซึ่งระบุว่ามียอดขายอย่างน้อย 300,000 ชุดในสหราชอาณาจักร
ราชาธิปไตยภายใต้รัฐธรรมนูญ
ราชาธิปไตยภายใต้รัฐธรรมนูญ (constitutional monarchy) หรือ ปรมิตตาญาสิทธิราชย์ (limited monarchy) เป็นรูปแบบการปกครองในระบอบประชาธิปไตยซึ่งพระมหากษัตริย์ทรงเป็นประมุขแห่งรัฐโดยไม่ทรงมีบทบาททางการเมืองและทรงอยู่ในขอบเขตของรัฐธรรมนูญไม่ว่าเป็นหรือไม่เป็นลายลักษณ์อักษร ถึงแม้ว่าพระมหากษัตริย์อาจมีพระราชอำนาจโดยพระบารมีและรัฐบาลอาจดำเนินการในพระนาม แต่พระมหากษัตริย์จะไม่ทรงกำหนดนโยบายสาธารณะหรือเลือกผู้นำทางการเมือง เวอร์นอน บอกดานอร์ (Vernon Bogdanor) นักรัฐศาสตร์ชาวอังกฤษ นิยามว่า ราชาภายใต้รัฐธรรมนูญ คือ "องค์อธิปัตย์ที่ปกเกล้าแต่ไม่ปกครอง" (a sovereign who reigns but does not rule) การปกครองรูปแบบนี้ต่างจากสมบูรณาญาสิทธิราชย์ที่พระมหากษัตริย์ทรงควบคุมการตัดสินใจทางการเมืองโดยไม่ทรงถูกรัฐธรรมนูญควบคุมเอาไว้
ราชาธิปไตยภายใต้รัฐธรรมนูญ บางทีเรียกว่า ปรมิตตาญาสิทธิราชย์ (limited monarchy) มกุฎสาธารณรัฐ (crowned republic) หรือราชาธิปไตยแบบรัฐสภา (parliamentary monarchy)
นอกจากเป็นศูนย์รวมใจของชนในชาติแล้ว ราชาภายใต้รัฐธรรมนูญอาจมีพระราชอำนาจอย่างเป็นทางการ เช่น ยุบสภานิติบัญญัติ หรืออนุมัติกฎหมาย แต่ส่วนใหญ่แล้วเป็นพระราชอำนาจทางพิธีการ มิใช่เป็นช่องให้พระมหากษัตริย์จัดการการเมืองได้โดยพลการ วอลเทอร์ แบ็จเจิต (Walter Bagehot) นักทฤษฎีการเมืองชาวอังกฤษ เขียนไว้ในหนังสือ ดิอิงลิชคอนสติติวชัน (The English Constitution) ว่า มีพระราชสิทธิ์สามประการเท่านั้นที่ราชาภายใต้รัฐธรรมนูญทรงใช้ได้ตามพระทัย คือ แสวงหาคำปรึกษา ประทานคำปรึกษา และประทานคำตักเตือน
ประเทศราชาธิปไตยภายใต้รัฐธรรมนูญที่โดดเด่น เช่น สหราชอาณาจักรและอดีตเมืองขึ้นทั้งสิบห้าซึ่งล้วนใช้การปกครองที่เรียกว่า "ระบบเวสมินสเตอร์" (Westminster system) ส่วนรัฐสามแห่ง คือ กัมพูชา มาเลเซีย และสันตะสำนัก ใช้ราชาธิปไตยแบบเลือกตั้ง โดยให้อภิชนกลุ่มเล็ก ๆ เป็นคณะผู้เลือกตั้งองค์อธิปัตย์ขึ้นมาเป็นระยะ ๆ
นับแต่เดือนกรกฎาคม ค.ศ. 2013 ประเทศล่าสุดที่เปลี่ยนแปลงการปกครองจากสมบูรณาญาสิทธิราชย์มาเป็นราชาธิปไตยภายใต้รัฐธรรมนูญ คือ ภูฏาน
ประวัติของระบบราชาธิปไตยภายใต้รัฐธรรมนูญ (รัฐสภา)
การปกครองระบบราชาธิปไตยภายใต้รัฐธรรมนูญ เป็นการปกครองที่เกิดขึ้นครั้งแรก ณ ประเทศอังกฤษ ในสมัยราชอาณาจักรบริเตนใหญ่ โดยมีรอเบิร์ต วอลโพล เป็นนายกรัฐมนตรี ซึ่งเป็นผลมาจากการการช่วงชิงอำนาจระหว่างกษัตริย์กับสภาที่ประเทศอังกฤษ ประเทศอังกฤษจึงถือได้ว่าเป็นต้นแบบของรูปแบบรัฐบาลแบบนี้ รัฐสภาในประเทศอังกฤษสมัยนั้นถูกจัดตั้งขึ้นในสมัยที่พระมหากษัตริย์ยังคงอำนาจเด็ดขาดอยู่ รัฐสภาอังกฤษขณะนั้นเป็นสภาที่รวมของชนชั้นต่าง ๆ ซึ่งเปิดโอกาสให้คนธรรมดาที่เป็นสามัญชนเข้าไปนั่งในรัฐสภาด้วย รัฐสภาจึงเป็นสถาบันทางการเมืองเพียงแห่งเดียวที่คนธรรมดาจะเข้าไปมีบทบาททางการเมืองได้ รัฐสภาจึงเป็นสถาบันของประชาชน ก็คือรัฐสภาได้เข้ามามีบทบาทควบคุมการใช้อำนาจของกษัตริย์รวมทั้งการปฏิบัติงานของคณะรัฐมนตรีอีกด้วย
แขวงรัชดาภิเษก
รัชดาภิเษก เป็นแขวงหนึ่งในเขตดินแดง กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 ตั้งชื่อตามถนนในพื้นที่
ที่ตั้งและอาณาเขต
แขวงรัชดาภิเษกตั้งอยู่ทางตอนเหนือของเขตดินแดง มีอาณาเขตติดต่อกับแขวงต่าง ๆ เรียงตามเข็มนาฬิกาดังนี้
นิราศเมืองเพชร
นิราศเมืองเพชร เป็นผลงานกวีนิพนธ์แบบกลอนประพันธ์โดยสุนทรภู่ ไม่ปรากฏว่าแต่งเรื่องนี้ขึ้นเมื่อใด แต่สมเด็จฯ กรมพระยาดำรงราชานุภาพทรงสันนิษฐานว่า น่าจะแต่งเมื่อครั้งกลับเข้ารับราชการอยู่ในพระอุปถัมภ์ของสมเด็จเจ้าฟ้าจุฑามณี กรมขุนอิศเรศรังสรรค์ และน่าจะเดินทางไปในราชการอย่างใดอย่างหนึ่ง ประมาณปี พ.ศ. 2388 ดังปรากฏตอนหนึ่งในนิราศว่า
นิราศสุพรรณ (สุนทรภู่)
นิราศสุพรรณ เป็นผลงานกวีนิพนธ์แบบโคลงประพันธ์โดยสุนทรภู่ เป็นนิราศเรื่องแรกและเรื่องเดียวของสุนทรภู่ที่ประพันธ์ด้วยฉันทลักษณ์โคลงสี่สุภาพ เข้าใจว่าต้องการลบคำสบประมาทว่าตนแต่งได้แต่เพียงกลอน เชื่อว่าสุนทรภู่แต่งนิราศสุพรรณในปี พ.ศ. 2374 ระหว่างที่จำพรรษาอยู่ที่วัดสระเกศ แล้วออกเดินทางไปยังเมืองสุพรรณเพื่อค้นหายาอายุวัฒนะ การเดินทางของสุนทรภู่ครั้งนี้หนักหนาแทบเอาชีวิตไม่รอด สุดท้ายก็ไม่ได้อะไรกลับมา สุนทรภู่เขียนบทสรุปของการเดินทางครั้งนี้ไว้ในโคลงบทก่อนบทสุดท้าย คือบทที่ 461 ความว่า
นิราศเมืองเพชร
นิราศเรื่องนี้มีการค้นพบฉบับลายมือเขียนเพิ่มเติมในปี พ.ศ. 2529 โดย อ.ล้อม เพ็งแก้ว ซึ่งจากเนื้อหาส่วนที่เพิ่มเติมขึ้นมาทำให้ทราบว่า บรรพชนฝ่ายมารดาของสุนทรภู่น่าจะเป็นชาวเมืองเพชรบุรีนี้เอง
นิราศสุพรรณ (สุนทรภู่)
เนื้อหาโดยย่อ และเส้นทางการเดินทาง
เส้นทางการเดินทาง เริ่มต้นที่มหานาค วัดสระเกศ เชิงเลน (วัดบพิตรพิมุข) วัดเลียบ วัดแจ้ง ท่าช้างวังหลวง วังหลัง คลองบางกอกน้อย บ้านบุ วัดศรีสุดาราม บางบำหรุ บางระมาด วัดพิกุลทอง บางขวาง บางกรวย บางศรีทอง บางกร่าง บางขนุน บางขุนกอง บางคูเวียง บางม่วง บางใหญ่ วัดใหม่ธงทอง (วัดต้นเชือก) บ้านลานตากฟ้า บ้านกระจัน บางปลา บางระกำ บางยุง บางหลวง บางน้อย บางซอ บ้านคันชั่ง บ้านกุ่ม บางนางแม่หม่าย คลองกฤษณา บางบัว บางดารา บ้านชีปขาว บ้านชีหน บางปลาม้า โคกคราม วัดสวนหงส์ ตลาดแก้ว วังตาเพชร สวนขิง บ้านยอด บ้านขนมจีน โพธิ์คอย บ้านตาลราย วัดมะนาว ทับขี้เหล็ก วัดฝาง ท่าระหัด บางนางสุข ท่าโขลง บ้านกุฎีทอง โคกหม้อ บ้านลาว เมืองสุพรรณบุรี วัดพระรูป วัดประตูสาร วัดกระไกรหรือวัดตะไกร วัดแค ท่าสิบเบี้ย วัดฝาโถ วัดป่าเลไลย์ โพคลาน โพหลวง สำประทิว บ้านรัดช้าง บ้านธรรมกูล วัดสว่างอารมณ์ โพธิ์พระยา ด่านขนอน บางกระพุ้ง บ้านกร่าง บ้านย่านยาว บ้านหว้า วังหิน วังฉลาม สามชุก สามเพ็ง สองพี่น้อง หมู่บ้านระว้า
เดอะวีกเอนด์
อาเบล มักโกเนน เทสเฟย์ (Abel Makkonen Tesfaye เกิด 16 กุมภาพันธ์ ค.ศ. 1990) หรือชื่อในวงการคือ เดอะวีกเอนด์ (The Weeknd) เป็นนักร้อง นักแต่งเพลง และโปรดิวเซอร์เพลงชาวแคนาดา ในปลายปี ค.ศ. 2010 เทสเฟย์อัปโหลดเพลงลงยูทูบโดยไม่มีใครรู้จักภายใต้ชื่อ "เดอะวีกเอนด์" เขาออกมิกซ์เทปหลายชุด แต่ละชุดมีจำนวนเพลง 9 เพลงตลอด ค.ศ. 2011 ได้แก่ เฮาส์ออฟบอลลูนส์ เทิร์สเดย์ และเอกโคส์ออฟไซเลนส์ ซึ่งเป็นที่สรรเสริญอย่างมาก ในปีต่อมา เขาออกอัลบั้มรวมเพลงชื่อ ทริโลจี บรรจุเพลงจากมิกซ์เทปนำมาทำดนตรีใหม่จำนวน 30 เพลง และเพิ่มเพลงใหม่อีก 3 เพลง อัลบั้มดังกล่าวออกจำหน่ายภายใต้สังกัดรีพับลิกเรเคิดส์ และค่ายเพลงของเขาเองชื่อ เอกซ์โอ ใน ค.ศ. 2013 เขาออกสตูดิโออัลบั้มแรก คิสแลนด์ ซึ่งมีซิงเกิล "คิสแลนด์" และ "ลิฟฟอร์" สตูดิโออัลบั้มที่สอง บิวตีบีไฮนด์เดอะแมดเนส กลายเป็นอัลบั้มแรกที่ขึ้นอันดับหนึ่งบนชาร์ตบิลบอร์ด 200 ประกอบด้วยซิงเกิล "เอินด์อิต" และมีซิงเกิลอันดับหนึ่งอย่าง "เดอะฮิลส์" และ "แคนต์ฟีลมายเฟซ" เพลงต่าง ๆ เคยอยู่ใน 3 อันดับแรกพร้อมกันบนชาร์ตบิลบอร์ดฮอตเพลงอาร์แอนด์บีเป็นคนแรกในประวัติศาสตร์
แหล่งข้อมูลอื่น
1990
โครเอเชียนเฟิสต์ฟุตบอลลีก ฤดูกาล 2015–16
โครเอเชียนเฟิสต์ฟุตบอลลีก ฤดูกาล 2015–16 เป็นการแข่งขันฤดูกาลที่ 25 ของฟุตบอลลีกสูงสุดของประเทศโครเอเชียนับตั้งแต่ก่อตั้งขึ้นเมื่อ พ.ศ. 2535 ดีนาโมซาเกร็บ เป็นสโมสรแชมป์เก่าในฤดูกาล 2014–15 ซึ่งต้องป้องกันแชมป์ในฤดูกาลนี้ และยังชนะเลิศต่อเนื่องกันมาเป็นสมัยที่สิบแล้ว
สโมสร
ในการแข่งขันนี้จะแข่งขันในระบบลีก มีทั้งหมด 10 ทีม ซึ่งประกอบไปด้วย 8 ทีมจากเพอร์วา ฮาเอนเอล ฤดูกาล 2014–15 และอีก 2 ทีมที่ขึ้นมาจากตรูกา ฮาเอนเอล ฤดูกาล 2014–15
ณ วันที่ 23 พฤษภาคม พ.ศ. 2558 มีสโมสรที่ได้รับการยืนยันแล้วว่าจะได้เล่นในเพอร์วา ฮาเอนเอล ฤดูกาล 2015–16 จำนวน 2 ทีม ได้แก่
อันดับผู้ทำประตูสูงสุด
แหล่งที่มา:
Doerpfeldia
Doerpfeldia เป็นสกุลของพืชดอกที่อยู่ในวงศ์ Rhamnaceae มีเพียงสปีชีส์เดียวคือ Doerpfeldia cubensis.
ถิ่นกำเนิดของมันคือประเทศคิวบา
เคร็ก การ์ดเนอร์
เคร็ก การ์ดเนอร์ (Craig Gardner; เกิด 25 พฤศจิกายน ค.ศ. 1986) เป็นนักฟุตบอลชาวอังกฤษ  ปัจจุบันเล่นให้กับสโมสรฟุตบอลซันเดอร์แลนด์
แหล่งข้อมูลอื่น
1986
เชอร์วิน ปาโร
เชอร์วิน ปาโร (Sherwin Paro) นักมวยสากลชาวฟิลิปปินส์ เกิดเมื่อ 13 กุมภาพันธ์ พ.ศ. 2526 ที่ Mandaue City สถิติการชก 26 ครั้ง ชนะ 18 (น็อค 9) เสมอ 1 แพ้ 7
โซยุซ ทีเอ็มเอ-20เอ็ม
โซยุซ ทีเอ็มเอ-20เอ็ม เป็นโครงการอวกาศโซยุซที่เริ่มขึ้ในปี พ.ศ. 2559 โดยมีจุดประสงค์เพื่อไปสถานีอวกาศนานาชาติ หรือ ไอเอสเอส โดยเป็นการส่งนักบินอวกาศสามคนจากโครงการอวกาศเอ็กแพรนดิชัน 47 ไปยังสถานีอวกาศนานาชาติ ทีเอ็มเอ-20เอ็ม เป็นโครงการอวกาศโซยุซครั้งที่ 129 โดยในทีเอ็มเอ-20เอ็มมีนักบินอวกาศที่เป็นผู้บัญชาการ กับวิศวกรประจำเครื่องชาวรัสเซีย และวิศวกรประจำเครื่องชาวอเมริกา
ในโครงการครั้งนี้ ถือว่าเป็นการสิ้นสุดของโครงการอวกาศโซยุซทีเอ็มเอ เพื่อเสริมสมรรถภาพในโครงการอวกาศโซยุซ ที่เริ่มขึ้นในปี พ.ศ. 2559
มาร์ก ซาเลส
มาร์ก ซาเลส (Mark Sales) นักมวยสากลชาวฟิลิปปินส์ เกิดเมื่อ 8 พฤษภาคม พ.ศ. 2522 ที่ General Santos City สถิติการชก 59 ครั้ง ชนะ 20 (น็อค 6) เสมอ 3 แพ้ 36
ประวัติ
ซาเลสขึ้นชกมวยสากลอาชีพครั้งแรกเมื่อ 25 พฤษภาคม พ.ศ. 2540 แพ้น็อค เอ็ดการ์ ทาฮัด ยก 3 จากนั้น ขึ้นชกชนะเป็นส่วนใหญ่ที่ฟิลิปปินส์ ใน พ.ศ. 2542 ได้เดินทางไปชกที่ญี่ปุ่น แพ้น็อค ซาโตรุ อาเบะ ยกแรก ใน พ.ศ. 2543 ได้เดินทางมาชกในไทย แพ้คะแนน พงษ์ศักดิ์เล็ก ศิษย์คนองศักดิ์ และฟ้าลั่น ศักดิ์กรีรินทร์ ในช่วง พ.ศ. 2544 – 2545 ซาเลสขึ้นชกแพ้รวด จนพ.ศ. 2546 จึงชกชนะคู่ชก และได้มาชกในไทย แพ้คะแนน สด ปูนนกอินทรียิม ใน พ.ศ. 2547 มาชกแพ้คะแนน สายรุ้ง อ.สุวรรณศิลป์ ประมวนศักดิ์ โพธิ์สุวรรณ และแพ้น็อค ชลธาร อ.อุกฤษณ์ ยก 3 นอกจากนั้น ซาเลสได้ขึ้นชกในรายการ 2004 2nd NATIONAL INVITATIONAL PPBL รุ่นจูเนียร์แบนตัมเวท โดยในรอบแปดคนสุดท้าย ชนะคะแนน จิมบอย โรดริเกวซ ส่วนในรอบสี่คนสุดท้ายแพ้คะแนน อีริค บาร์เซโลนา ตกรอบไป
ซาเลสได้ชิงแชมป์เงารุ่นจูเนียร์แบนตัมเวท WBF ที่ว่างเมื่อ 25 กันยายน พ.ศ. 2547 ซึ่งเป็นฝ่ายชนะคะแนนโดยเทคนิค เซลโซ แดงก๊อด ได้แชมป์ไปครอง จากนั้น ได้ชิงแชมป์ WBO เอเชียรุ่นซูเปอร์ฟลายเวทเมื่อ 3 มิถุนายน พ.ศ. 2548 แพ้คะแนน ประมวนศักดิ์ โพธิ์สุวรรณ และมาชกนอกรอบ แพ้คะแนน พงษ์ศักดิ์เล็ก ศิษย์คนองศักดิ์ ซาเลสมีโอกาสได้ชิงแชมป์อีกครั้งเมื่อ 29 ตุลาคม พ.ศ. 2549 โดยชิงแชมป์ PABA เฉพาะกาลรุ่นเฟเธอร์เวท ที่เกาหลีใต้ และเป็นฝ่ายแพ้คะแนนไป หลังจากนั้น ซาเลสขึ้นชกอีกครั้งเดียวที่เกาหลีใต้ ชนะน็อค แบ ซู-มยุง ยก 2 แล้วหยุดชกไป 5 ปี กลับมาชกอีกครั้งใน พ.ศ. 2554 และยังมาชกในไทย แพ้คะแนน วัชรกฤษ เสนาหาญ ซาเลสขึ้นชกจนถึงพ.ศ. 2557 หลังจากที่มาชิงแชมป์ PABA เฉพาะกาลรุ่นซูเปอร์เฟเธอร์เวทในไทยเมื่อ 10 มกราคม พ.ศ. 2557 แพ้คะแนน เทิดศักดิ์ จันทร์แดงแล้วก็ไม่ได้ขึ้นชกอีก
ฟุตบอลลีกเพลย์ออฟ ฤดูกาล 2021
รอบเพลย์ออฟเริ่มต้นที่รอบรองชนะเลิศกับรอบรองชนะเลิศทั้งหมดจะลงเล่นสองนัด ทีมที่เข้าร่วมมาจากทีมอันดับที่ 3, 4, 5 และ 6 ใน แชมเปียนชิป และ ลีกวัน และทีมอันดับที่ 4, 5, 6 และ 7 ในตารางคะแนน ลีกทู เมื่อจบฤดูกาล 2020–21 ทีมชนะเลิศของรอบรองชนะเลิศจะได้เข้าสู่รอบชิงชนะเลิศ ผู้ชนะของรอบชิงชนะเลิศจะได้เลื่อนชั้นในฤดูกาลถัดไป
กฏประตูทีมเยือน ไม่ได้รับการอนุมัติในรอบรองชนะเลิศเพลย์ออฟต่อมาตรฐานดั้งเดิมได้
ภูมิหลัง
ฟุตบอลลีกเพลย์ออฟได้จัดขึ้นทุกปีตั้งแต่ปี ค.ศ. 1987. พวกเขาใช้พื้นที่สำหรับแต่ละดิวิชันตามแต่ข้อสรุปของฤดูกาลปกติและได้เข้ารับการเข้าร่วมโดยสี่สโมสรที่เสร็จสิ้น ด้านล่างตามการเลื่อนชั้นอัตโนมัติ.
เลกที่สอง
รวมผลสองนัด เบรนต์ฟอร์ด ชนะ 3–2.
รวมผลสองนัด สวอนซีซิตี ชนะ 2–1.
ลีกวัน
เลกแรก
เลกที่สอง
รวมผลสองนัด แบล็กพูล ชนะ 6–3.
รวมผลสองนัด ลินคอล์นซิตี ชนะ 3–2.
ลีกทู
เลกแรก
เลกที่สอง รวมผลสองนัด มอร์คัม ชนะ 3–2. รวมผลสองนัด นิวพอร์ตเคาน์ตี ชนะ 5–4.
กวางทองน้อย ศิษย์อำนวย
กวางทองน้อย ศิษย์อำนวย สถิติการชก 4 ครั้ง ชนะ 1 แพ้ 3
Douradoa
Douradoa เป็นสกุลของพืชดอกที่อยู่ในวงศ์ Olacaceae มีเพียงสปีชีส์เดียวคือ Douradoa consimilis.
ถิ่นกำเนิดของมันคือประเทศบราซิล
แอร์บูล สุทธิวรรณ
พลอากาศเอก แอร์บูล สุทธิวรรณ (ชื่อเล่น: แอร์) เป็นนายทหารอากาศชาวไทย ผู้บัญชาการทหารอากาศไทย คนที่ 27
สถานีสะพานตากสิน
สถานีสะพานตากสิน (Saphan Taksin Station, รหัส S6) เป็นสถานีรถไฟฟ้าบีทีเอสแบบยกระดับ ในเส้นทางสายสีลม ยกระดับระหว่างสะพานสมเด็จพระเจ้าตากสินมหาราช 2 สะพานที่ขนานกัน และคร่อมบริเวณปากคลองสาทร ช่วงริมแม่น้ำเจ้าพระยาถึงจุดตัดถนนเจริญกรุง เป็นสถานีรถไฟฟ้าแห่งแรกในกรุงเทพมหานครที่เชื่อมต่อกับการสัญจรทางเรือในแม่น้ำเจ้าพระยา (ปัจจุบันมีอีก 4 สถานี คือสถานีสนามไชย และสถานีบางโพ ของรถไฟฟ้าสายสีน้ำเงิน, สถานีเจริญนคร ของรถไฟฟ้าสายสีทอง และสถานีสะพานพระนั่งเกล้าของรถไฟฟ้าสายสีม่วง) โดยเชื่อมต่อที่ท่าเรือสาทร (Central Pier) และยังเป็นที่ตั้งของศูนย์บริการนักท่องเที่ยวบีทีเอส